Vedsoppbiller

Mycetophaginae
 Bergininae
 Esarcinae

Vedsoppbiller (Mycetophagidae) er en artsfattig familie av biller som lever av sopp, gjerne på eller i døde trær. De kan være ganske vanlige, men fører et skjult levevis og man ser dem sjelden. Én art, Typhaea stercorea, er spredt over hele verden med mennesker og kan gjøre en del skade i kornsiloer og fjærfehus. Ti arter er funnet i Norge.

Utseende 
Små til middelsstore (1 – 6 mm), avlangt ovale biller, mer eller indre flate, oversiden kledt med fine, korte, nedliggende hår og også noen lengre, oppstående. Oversiden er mer eller mindre blank. Dekkvingene er ofte mømstret i rødt og svart. Hodet er kort og bredt med middels store fasettøyne. Antennene er omtrent så lange som hode og brystskjold til sammen, 11-leddete, mer eller mindre fortykkede mot spissen, de ytterste tre til fem leddene danner en svakt utviklet kølle som gjerne er mørkere farget enn resten. Brystskjoldet (pronotum) er bredere enn langt, gjerne omtrent halvsirkelformet sett ovenfra. Ved bakkanten er det så bredt som dekkvingene. Dekkvingene er avlangt ovale, brystskjold og dekkvinger danner en felles kurve. De har mer eller mindre tydelige punktrekker. Beina er middels lange og slanke, føttene er fire-leddete uten tolappede ledd, bortsett fra forføttene hos hannene som er treleddete.

Levevis 
Vedsoppbillene lever for det meste av forskjellige slags sopp, blant annet muggsopper. De fleste artene er skogsinsekter som kan finnes i død, soppinfisert ved, under bark og mellom råtnende plantemateriale. Noen få kan gå på lagrede matvarer, men det er mulig at de spiser på muggsopper og ikke selve matvarene. Arten Typhaea stercorea er spredt over hele jorden og kan bli ganske tallrik i lagret korn, tobakk og krydderier. I kornsiloer er denne arten mest tallrik i områder der det er større innslag av knust korn og rusk og rask. Dette kan kanskje tyde på at billene lever av muggsopper og ikke selve kornet. Den finnes også i til dels store mengder i fjærfehus der den kan fungere som et reservoar for Salmonella-infeksjoner. Disse billene overlever ofte desinfeksjonsprosedyrene som husene gjennomgår mellom hvert innsett av kyllinger, og kyllingene i det nye innsettet blir smittet når de spiser billene.

Systematisk inndeling / norske arter 

 Ordenen biller, Coleoptera
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien heteromerer, Tenebrionoidea Latreille, 1802 
 Familien vedsoppbiller, Mycetophagidae Leach, 1815
 Underfamilien Bergininae
 Slekten Berginus Erichson, 1846
 Underfamilien Esarcinae
 Slekten Esarcus Reiche, 1864
 Underfamilien Mycetophaginae
 Slekten Catopius
 Slekten Eulagius Motschulsky, 1845
 Slekten Litargops Reitter, 1880
 Slekten Litargus Erichson, 1846
 dvergvedsoppbille Litargus connexus (Geoffroy, 1785)
 Slekten Mycetophagus Hellwig, 1792
 fireflekkvedsoppbille Mycetophagus quadripustulatus (Linnaeus, 1761)
 eikevedsoppbille Mycetophagus piceus (Fabricius, 1777)
 Mycetophagus salicis Brisout de Barneville, 1862
 tiflekkvedsoppbille Mycetophagus decempunctatus Fabricius, 1801
 skogvedsoppbille Mycetophagus atomarius (Fabricius, 1787)
 bjørkevedsoppbille Mycetophagus multipunctatus Fabricius, 1792
 båndvedsoppbille Mycetophagus fulvicollis Fabricius, 1792
 ospevedsoppbille Mycetophagus populi Fabricius, 1798
 Slekten Pseudotriphyllus Reitter, 1880
 Slekten Triphyllus Dejean, 1821
 børstevedsoppbille Triphyllus bicolor (Fabricius, 1777)
 Slekten Typhaea Stephens, 1829
 parkvedsoppbille Typhaea haagi (Reitter, 1874)
 engvedsoppbille Typhaea stercorea (Linnaeus, 1758)
 Slekten Typhaeola Ganglbauer, 1899

Referanser

Kilder 
 Hansen, L.O. og Sagvoden, B.A. 2007. Notes on Norwegian Coleoptera 6. Norwegian journal of Entomology 54: 75-80.
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
Mycetoporus fulvicollis, fra Atlas of the family Mycetophagidae of Russia, foto ved. D.I. Gavryushin: 

Biller
Biller formelt beskrevet i 1815